smcproject/ml-wiki-sentences huggingface dataset:
ചില പുരാതന വസ്തുക്കളോടൊപ്പം അവയുടെ ആധികാരികത സാക്ഷ്യപ്പെടുത്തുന്ന സർട്ടിഫിക്കറ്റുകളും ഉണ്ട്.
സൈൻഡ് സ്‌പോർട്‌സ് മെമ്മോറബിലിയകൾ(അത്ലറ്റുകൾ ഓട്ടോഗ്രാഫ് ചെയ്ത ജേഴ്സി, പന്തുകൾ അല്ലെങ്കിൽ ഫോട്ടോഗ്രാഫുകൾ പോലെയുള്ള സ്പോർട്സുമായി ബന്ധപ്പെട്ട ഇനങ്ങളെയാണ് സൈൻഡ് സ്പോർട്സ് മെമ്മോറബിലിയ സൂചിപ്പിക്കുന്നത്. ഈ സിഗ്നേച്ചറുകൾ ഇനങ്ങൾക്ക് മൂല്യം കൂട്ടുന്നു, ഇത് ആരാധകർക്കും താൽപ്പര കക്ഷികൾക്കും വേണ്ടി ശേഖരിക്കാവുന്നവയാക്കുന്നു.) സാധാരണയായി ആധികാരികത തെളിയിക്കുന്ന ഒരു സർട്ടിഫിക്കറ്റിനൊപ്പം ഉണ്ടായിരിക്കും.
ഈ ബാഹ്യരേഖകൾക്ക് അവരുടേതായ വ്യാജരേഖ ചമയ്ക്കൽ, കള്ളസാക്ഷ്യം എന്നിവയുണ്ട്, മാത്രമല്ല അവ പുരാവസ്തുവിൽ നിന്ന് വേർപെടുത്താനും അത് നഷ്ടപ്പെടാനും സാധ്യതയുണ്ട്.
കമ്പ്യൂട്ടർ സയൻസിൽ, ഓതന്റിക്കേഷൻ സൂചിപ്പിക്കുന്ന യൂസർ ക്രെഡൻഷ്യലുകളെ അടിസ്ഥാനമാക്കി ഒരു ഉപയോക്താവിന് സുരക്ഷിതമായ സിസ്റ്റങ്ങളിലേക്ക് പ്രവേശനം നൽകാം.
ഒരു നെറ്റ്‌വർക്ക് അഡ്‌മിനിസ്‌ട്രേറ്റർക്ക് ഉപയോക്താവിന് ഒരു പാസ്‌വേഡ് നൽകാം , അല്ലെങ്കിൽ സിസ്റ്റം ആക്‌സസ് അനുവദിക്കുന്നതിന് ഉപയോക്താവിന് ഒരു കീ കാർഡോ മറ്റ് ആക്‌സസ്സ് ഉപകരണങ്ങളോ നൽകാം.
ഈ സാഹചര്യത്തിൽ, ആധികാരികത സൂചിപ്പിക്കപ്പെടുന്നു, പക്ഷേ പൂർണ്ണമായും ഉറപ്പാക്കാൻ സാധിക്കില്ല.
ഓണവില്ല് ഇംഗ്ലീഷ് വിലാസം https://ml.wikipedia.org/wiki/Onavillu
കേരളത്തിൽ മുമ്പ് വളരെ പ്രചാരമുണ്ടായിരുന്ന ഒരു സംഗീത ഉപകരണമാണ് ഓണവില്ല് .
ഓണക്കാലത്താണ് വില്ല് കൂടുതൽ ഉപയോഗിച്ചിരുന്നത്.
ചില പ്രദേശങ്ങളിൽ ഓണത്തെയ്യം(ഓണത്താർ) ഒരു ഓണവില്ലും പിടിച്ചുകൊണ്ടാണ് വീടുകൾ തോറും കയറിയിറങ്ങിയിരുന്നത്.
ഓണനാളിൽ തിരുവനന്തപുരത്ത് പത്മനാഭസ്വാമി ക്ഷേത്രത്തിലെ ഓണാഘോഷങ്ങളിലെ ഒരു ആചാരവുമായി നേരിട്ടൊരു ബന്ധം കൂടിയുണ്ട്.
‍ തിരുവോണനാളിൽ മഹാവിഷ്ണുവിന്റെ അവതാരങ്ങൾ വരച്ച വില്ല് ശ്രീ പത്മനാഭസ്വാമിക്ക് സമർപ്പിക്കുന്നു.
ശ്രീപത്മനാഭസ്വാമി ക്ഷേത്രത്തിൽ പദ്മനാഭസ്വാമിക്ഷേത്രത്തിൽ സമർപ്പിച്ച ഓണവില്ല്
ശ്രീ പത്മനാഭസ്വാമിക്ക് തിരുവോണ നാളിൽ പള്ളിവില്ലെന്ന ഓണവില്ല് പത്മനാഭസ്വാമിക്ഷേത്ര ശില്പികളുടെ പാരമ്പര്യത്തിൽ പ്പെട്ട വിശ്വകർമ്മ കുടുംബം ചിങ്ങമാസത്തിലെ തിരുവോണ നാൾ പുലർച്ചെ സമർപ്പിക്കുന്ന പ്രധാനപ്പെട്ട ചടങ്ങാണ് ഓണവില്ല് സമർപ്പണം.
കേരളത്തിലെ പ്രജകളെ കാണാനെത്തുന്ന മഹാബലിക്ക് മഹാവിഷ്ണുവിന്റെ അവതാരങ്ങൾ വരച്ചുകാട്ടാനാണാത്രെ ഇത്.
ഓണവില്ല് വഞ്ചിയുടെ മാതൃകയിലാണ്‌  ഉണ്ടാക്കപ്പെടുന്നത്.
തുടർന്ന് ഇതിൽ ദശാവതാരചിത്രങ്ങളും മറ്റും വരച്ചു ചേർക്കുന്നു.
മഹാവിഷ്ണുവിൻ്റെ സൌമ്യഭാവമുള്ള അവതാര കഥകൾ ചിത്രീകരിക്കുന്ന ഓണ വില്ല് പഞ്ച വർണങ്ങളിലാണ് ചിത്രീകരിക്കുന്നത്.
മഹാബലിയെ വാമനൻ പാതാളത്തിലേക്ക് ചവിട്ടി താഴ്ത്തുന്ന സമയത്ത് മഹാവിഷ്ണുവിന്റെ വിശ്വരൂപം കാണണമെന്ന് അദ്ദേഹം ആവശ്യപ്പെടുന്നു.
ഇതേത്തുടർന്ന് മാവേലിക്ക് വിശ്വരൂ‍പം ദർശിക്കാനാവുന്നു.
അതിനോടൊപ്പം കാലാകാലങ്ങളിലുണ്ടാകുന്ന അവതാരങ്ങളും അതുമായി ഉണ്ടാകുന്ന ഉപകഥകളും കാണമെന്ന ആഗ്രഹവും മാവേലി ആവശ്യപ്പെട്ടു.
ആ സമയം വിശ്വകർമ്മ ദേവനെ പ്രത്യക്ഷപ്പെടുത്തുകയും വിശ്വകർമ്മ ദേവൻറെ ആൾക്കാരെ കൊണ്ട് കാലാകാലങ്ങളിൽ അവതാരങ്ങൾ ചിത്രങ്ങളായി വരച്ച് ഭഗവത് സന്നിധിയിൽ വരുന്ന മഹാബലിക്ക് കാണിച്ചു കൊടുക്കാമെന്ന വാഗ്ദാനം നൽകുന്നു.
അതിൻപ്രകാരം നടക്കുന്ന ഒരു ചടങ്ങാണ് പത്മനാഭ സ്വാമിക്ക് ഓണവില്ല് സമർപ്പണം എന്നാണ് ഐതീ‍ഹ്യം.
പദ്മനാഭസ്വാമിക്ഷേത്രത്തിൽ സമർപ്പിക്കാറുള്ള വില്ലുകൾ തയ്യാറാക്കുന്നത് കടമ്പ് , മഹാഗണി തുടങ്ങിയ ദേവഗണത്തിൽപ്പെട്ട തടിയിലാണ്നിർമ്മിക്കുന്നത്.
നാലരഅടി, നാല് അടി, മൂന്നര അടി അളവുകളിൽ പലകകൾ അറുത്താണ് വില്ല് പണിയുന്നത്.
ചുവന്ന ചരടും തുഞ്ചലവും കെട്ടിയ വില്ല്  വാങ്ങി ഭക്തിയോടെ ഗൃഹത്തിൽ സൂക്ഷിച്ചാൽ ഐെശ്വര്യം ലഭിക്കുമെന്ന വിശ്വാസവും ഉണ്ട്.
അനന്തശയനം.
ദശാവതാരം,പട്ടാഭിഷേകം,കൃഷ്ണലീല,ശാസ്താവ്,വിനായകൻ എന്ന
ആറു ജോഡി വില്ലുകളാണ്(പന്ത്രെണ്ടെണ്ണം) ക്ഷേത്രത്തിലെ പ്രതിഷ്ഠകളിൽ ചാർത്തുന്നത്.
മിഥുന മാസാവസാനത്തിൽ നല്ല ദിവസവും സമയവുംനോക്കിയാണ് വില്ല് നിർമ്മാണം തുടങ്ങുന്നത്.
നിർമ്മാണത്തിന് 41 ദിവസത്തെ വ്രതംവേണം.
വില്ലുകൾ ഉത്രാടനാൾ കുടുംബക്ഷേത്രത്തിൽ വച്ച് പൂജിച്ച് തിരുവോണനാൾ ക്ഷേത്രത്തിലേക്ക് എഴുന്നള്ളിക്കും.
ഓണവില്ലുകളിൽ.
വലുത് രണ്ടെണ്ണം പദ്മനാഭസ്വാമിയുടെ ഉദരഭാഗത്തെ വിഗ്രഹത്തിന് ഇരുവശങ്ങളിലായി ചാർത്തുന്നു.
ദശാവതാരവില്ല് നരസിംഹമൂർത്തിയുടെ വിഗ്രഹത്തിലും ശ്രീരാമ വിഗ്രഹത്തിൽ പട്ടാഭിഷേകവില്ലും ശാസ്താവ്,ശ്രീ കൃഷ്ണൻ,വിനായകൻ.
എന്നീ വില്ലുകൾ അതത് വിഗ്രഹങ്ങളിലും ചാർത്തുന്നു.
തിരുവോണം , അവിട്ടം , ചതയം ദിവസങ്ങളിലെ ക്ഷേത്രപൂജകൾക്കുശേഷം വില്ലുകൾ അടുത്ത ദിവസം തിരുവതാംകൂർ രാജകുടുംബ പൂജാമുറിൽ സൂക്ഷിക്കും.
ഈ ദിവസങ്ങളിൽ ക്ഷേത്രദർശനത്തിനെത്തുന്നവർക്ക് ഓണവില്ലുകൾ കാണാം.
ഓണവില്ല്(വാദ്യം) ഓണവില്ല് ഓണവില്ല് ഉപയോഗിച്ചുള്ള പാട്ട്
കേരളത്തിൽ മുമ്പ് വളരെ പ്രചാരമുണ്ടായിരുന്ന ഒരു വാദ്യമാണ് വില്ല്.
അതിനാൽ ഓണവില്ല് എന്നും ഇതിന് പേരുണ്ട്.
തെങ്ങ് , കമുക് എന്നിവയുടെ പട്ടികയാണ് ഓണവില്ലിന്റെ പാത്തിയുണ്ടാക്കാൻ ഉപയോഗിക്കുന്നത്.
ബലത്തിൽ വളച്ചുനിർത്തുന്ന പാത്തിയിൽ ഞാൺ അതിന്റെ അറ്റത്തെ രണ്ട് കുടകളുപയോഗിച്ച് വലിവോടെ നിർത്തുന്നു.
വാദനം
നല്ല വശമുള്ളവർ കൊട്ടിയാൽ ശ്രവണമധുരമായ ശബ്ദത്തിൽ ആസ്വാദ്യങ്ങളായ താളങ്ങൾ സൃഷ്ടിക്കാൻ കെല്പുള്ള തന്തി വാദ്യമാണ്‌ ഇത്.
പണ്ട് കാലങ്ങളിൽ ഓണക്കാലമായാൽ ഓണവില്ലിന്റെ കൊട്ട് കേൾക്കാത്ത വീടുകൾ ഉണ്ടാവാറില്ല.
വില്ലിന്മേൽ തായമ്പകയും മേളവും ഇതുകൊണ്ട് നടത്താറുണ്ട്.
ഇടത്തേ കൈകൊണ്ട് മാറോടു ചേർത്തുപിടിച്ച് മറ്റേ കൈകൊണ്ട് മാത്രമേ ഇത് കൊട്ടാൻ പറ്റൂ എന്നതിനാൽ അഭ്യസിക്കാൻ ഏറെ വിഷമമുള്ള വാദ്യോപകരണമാണ്‌ ഇത്.
ഓണിക്സ് ഇംഗ്ലീഷ് വിലാസം https://ml.wikipedia.org/wiki/Onyx
ഭാരതമുൾപ്പെടെ ഏതാണ്ട് ഇരുപതോളം രാജ്യങ്ങളിൽ സുലഭമായി കാണപ്പെടുന്ന ഒരു രത്നക്കല്ലാണ്‌ ഓണിക്സ്‌ .
ഈ രത്നത്തിന്റെ ഉറവിടം ഭൂമിയിലുള്ള കാൽസിഡോണി(Chalcedony bands) പാറ അടുക്കുകളാണ് .
വാസ്തവത്തിൽ രാസപരമായി ഈ രത്നം പാറ തന്നെയാണ് .
സിലിക്കോൺ ഡയോക്സൈഡാണ്(SiO2) ഇതിന്റെ രാസഘടന.
ഇത് തന്നെയാണ് കരിങ്കൽ പാറയുടെയും രാസഘടന .
എന്നാൽ ചില പ്രത്യേക ഓക്സൈഡുകളുടെ(Oxides) സാന്നിദ്ധ്യം കാരണം ഇതിനു വളരെ വളരെ വിപുലമായ വർണ്ണ വൈവിദ്ധ്യം കൈവരുന്നു .
ചുവന്ന ഓണിക്സ്‌(Red Onyx) , കറുത്ത ഓണിക്സ്‌(Black Onyx) , പച്ച ഓണിക്സ്‌(Green Onyx) എന്നിങ്ങനെ വിവിധ വർണ്ണങ്ങളിലായി ഓണിക്സ്‌ ലഭ്യമാണ് .
ഓണിക്സ്‌ കൃത്രിമമായും നിർമ്മിക്കുവാൻ സാധിക്കും .
അതും പ്രകൃതിദത്തമായവയെപ്പോലെ തിളക്കമുള്ളതാണ് .
ഓണിക്സ്‌ വളരെ വിലകുറഞ്ഞ ഒരു രത്നമാണ് .
അതിനാൽ ഇത് സാധാരണക്കാർക്കും പ്രാപ്യമാണ് .
കേരളത്തിലെ പാറക്കൂട്ടങ്ങളിലും കാടുകളിലും ഓണിക്സിന്റെ കല്ല് ലഭിക്കുന്നുണ്ട് .
ഇതിനെ മുറിച്ച്, ഉരച്ചു തിളക്കം വരുത്തിയെടുത്ത്‌ രത്നമായി സ്വർണ്ണത്തിലും വെള്ളിയിലും പതിച്ചു ആഭരണങ്ങളിലാക്കി ധരിക്കാറുണ്ട്.
പച്ച ഓണിക്സ്‌, മരതകത്തിനു പകരമായി ഉപയോഗിക്കാം .
വളരെ വിലകുറവുള്ളതിനാൽ ആർക്കും വാങ്ങുവാൻ സാധിക്കും .
ചില രത്നജ്യോതിഷികളും പച്ച ഓണിക്സ്‌ മരതകത്തിനു പകരമായി ശുപാർശ ചെയ്തു കാണുന്നു .
പച്ച ഓണിക്സിന് നല്ല കടുംപച്ച നിറമാണ് .
പച്ചിലച്ചാറിന്റെ നിറം .
മരതകത്തേക്കാൾ കാണാനും ഭംഗിയുണ്ട് .
നിഗൂഢമായ അപകടങ്ങളിൽ നിന്നും , വിഷ ജന്തുക്കളുടെ ഉപദ്രവങ്ങളിൽ നിന്നും ഓണിക്സ്‌ അത് ധരിച്ചിരിക്കുന്ന വ്യക്തിയെ രക്ഷിക്കുമെന്ന് പഴയ ഗ്രീക്കുകാരായ ജ്യോതിഷികൾ വിശ്വസിച്ചിരുന്നു .
ഇതും കാണുക അഗേറ്റ് അവലംബം
↑ ↑ ↑ [R.സഞ്ജീവ് കുമാറിന്റെ-സൗഭാഗ്യ രത്നങ്ങൾ-എന്ന പുസ്തകം]Jyothis Astro research centre TVPM
ഓണർ ബ്ലാക്ക്മാൻ ഇംഗ്ലീഷ് വിലാസം https://ml.wikipedia.org/wiki/Honor_Blackman
ഓണർ ബ്ലാക്ക്മാൻ (ജീവിതകാലം: 22 ഓഗസ്റ്റ് 1925 - 5 ഏപ്രിൽ 2020) അവഞ്ചേഴ്സ് (1962-1964) എന്ന ടെലിവിഷൻ പരമ്പരയിലെ കാതി ഗെയ്‍ൽ, ഗോൾഡ് ഫിംഗർ (1964) എന്ന ചിത്രത്തിലെ ബോണ്ട് ഗേളായ പുസി ഗലോർ, ഷാലാക്കോ (1968) എന്ന ചിത്രത്തിലെ ജൂലിയ ഡാഗെറ്റ്, ജാസൻ ആന്റ് ദ അർഗോനൌട്സ് എന്ന ചിത്രത്തിലെ ഹീര എന്നീ  വേഷങ്ങളിലൂടെ വ്യാപകമായി അറിയപ്പെടുന്ന ഒരു ഇംഗ്ലീഷ് നടിയായിരുന്നു.
ഐടിവിയുടെ ഹാസ്യ പരമ്പരയായിരുന്ന ദി അപ്പർ ഹാൻഡിലെ (1990–1996) ലോറ വെസ്റ്റ് എന്ന കഥാപാത്രത്തിലൂടെയും അവർ പ്രശസ്തയാണ്.
എഡിത്ത് എലിസയുടെയും (സ്റ്റോക്സ്) ഒരു സിവിൽ സർവീസ് സ്ഥിതിവിവരശാസ്ത്രകാരനായിരുന്ന ഫ്രെഡറിക് ബ്ലാക്ക്മാന്റെയും പുത്രിയായി പ്ലെയ്സ്റ്റോവിലാണ് ബ്ലാക്ക്മാൻ ജനിച്ചത്.
നോർത്ത് ഈലിംഗ് പ്രൈമറി സ്കൂളിലും പെൺകുട്ടികൾക്കുള്ള ഈലിംഗ് കൗണ്ടി ഗ്രാമർ സ്കൂളിലും അദ്ധ്യയനം നടത്തി.
അവളുടെ പതിനഞ്ചാം പിറന്നാളിന്, മാതാപിതാക്കൾ അഭിനയ പാഠങ്ങൾ നൽകുകയും 1940 ൽ ഗിൽഡ്‌ഹാൾ സ്‌കൂൾ ഓഫ് മ്യൂസിക് ആൻഡ് ഡ്രാമയിൽ അഭിനയ പരിശീലനം ആരംഭിക്കുകയും ചെയ്തു.
ഗിൽഡ്‌ഹാൾ സ്‌കൂളിലെ പഠനകാലത്ത് ബ്ലാക്ക്മാൻ ഹോം ഓഫീസിലെ ക്ലറിക്കൽ അസിസ്റ്റന്റായി ജോലി ചെയ്തിരുന്നു.
1947 ൽ അപ്പോളോ തിയേറ്ററിൽ പാട്രിക് ഹേസ്റ്റിംഗ്സിന്റെ ദി ബ്ലൈൻഡ് ഗോഡ്സ് എന്ന നാടകത്തിൽ പ്രത്യക്ഷപ്പെട്ടു.
ഫേം ഈസ് ദ സ്പർ (1947) എന്ന സിനിമയിലെ സംസാരമില്ലാത്ത ഒരു ഭാഗം അഭിനയിച്ചുകൊണ്ടായിരുന്നു ബ്ലാക്ക്മാന്റെ ചലച്ചിത്ര അരങ്ങേറ്റം.
സോമർസെറ്റ് മൌഗാമിന്റെ ചെറുകഥകളെ അടിസ്ഥാനമാക്കിയുള്ള ക്വാർട്ടറ്റ് (1948); ഡിർക്ക് ബൊഗാർഡിനൊപ്പം പ്രത്യക്ഷപ്പെട്ട സോ ലോംഗ് അറ്റ് ദി ഫെയർ (1950), ടൈറ്റാനിക് ദുരന്തം പ്രമേയമാക്കിയ എ നൈറ്റ് ടു റിമമ്പർ (1958), ഹാസ്യചിത്രമായ ദി സ്ക്വയർ പെഗ് (1958); ലോറൻസ് ഹാർവിക്കൊപ്പം അഭിനയിച്ച ലൈഫ് അറ്റ് ദി ടോപ്പ് (1965); ദി വിർജിൻ ആൻഡ് ജിപ്സി (1970), ഷോൺ കോണറി , ബ്രിജിറ്റ് ബാർഡോട്ട് എന്നിവരോടൊപ്പം അഭിനയിച്ച ഷാലാക്കോ (1968), ഡീൻ മാർട്ടിനൊപ്പം അഭിനയിച്ച സംതിംഗ് ബിഗ് (1971) എന്നീ വെസ്റ്റേൺ ചിത്രങ്ങൾ തുടങ്ങിയവ അവരുടെ മറ്റു പ്രധാന ചിത്രങ്ങളിൽ ഉൾപ്പെടുന്നു.
ബ്ലാക്ക്മാൻ രണ്ടുതവണ വിവാഹിതയായിരുന്നു.
1948 മുതൽ 1956 വരെയുള്ള കാലത്ത് ബിൽ സാങ്കിയെ വിവാഹം കഴിച്ചു.
അദ്ദേഹവുമായുള്ള വിവാഹമോചനത്തിനുശേഷം അവർ ബ്രിട്ടീഷ് നടൻ മൗറീസ് കോഫ്മാനെ (1961-75) വിവാഹം കഴിച്ചു.
ഫ്രൈറ്റ് (1971) എന്ന സിനിമയിലും ചില സ്റ്റേജ് നാടകങ്ങളിലും അവർ ഒരുമിച്ച് പ്രത്യക്ഷപ്പെട്ടിരുന്നു.
ലോറ്റി (1967), ബാർനബി (1968) എന്നീ രണ്ടു കുട്ടികളെ അവർ ദത്തെടുത്തു.
കോഫ്മാനിൽ നിന്ന് വിവാഹമോചനം നേടിയ അവൾ പുനർവിവാഹം ചെയ്യാതിരിക്കുകയും തുടർന്ന് അവിവാഹിതയായിരിക്കുവാൻ ആഗ്രഹിക്കുന്നുവെന്ന് പ്രസ്താവിക്കുകയും ചെയ്തും ഫുട്ബോൾ കളി  കാണുന്നത് ആസ്വദിച്ചിരുന്നു.
അമേരിക്കൻ ഐക്യനാടുകളിലെ മെയിനിലെ ഐൽസ്ബോറോയിൽ ഒരു സമ്മർ ഹൌസ് ബ്ലാക്ക്മാൻ സ്വന്തമാക്കിയിരുന്നു.
2020 ഏപ്രിൽ 5 ന് 94 വയസ് പ്രായമുള്ളപ്പോൾ ലെവിസിലെ ഭവനത്തിൽവച്ച് ബ്ലാക്ക്മാൻ സ്വാഭാവിക കാരണങ്ങളാൽ മരണമടഞ്ഞു.
അഭിനയിച്ച ചിത്രങ്ങൾ (അപൂർണ്ണം)
താഴെപ്പറയുന്ന സിനിമകൾ ബ്ലാക്ക്മാൻ അഭിനയിച്ചവയാണ്: ഫെയിം ഈസ് ദ സ്പർ (1947) – Emma (uncredited film debut) ക്വാർട്ടെറ്റ് (1948) –  Paula ഡോട്ടർ ഓഫ് ഡാർക്നെസ്സ് (1948) – Julie Tallent ഡയമണ്ട് സിറ്റി (1949) – Mary Hart A Boy, a Girl and a Bike (1949) – Susie Bates കോൺസ്പിറേറ്റർ (1949) – Joyce So Long at the Fair (1950) – Rhoda O'Donovan ഗ്രീൻ ഗ്രോ ദ റഷസ് (1951) – Meg Cuffley കം ഡൈ മൈ ലവ് (1952) - Eva ദ ഡെലവൈൻ അഫയർ (1954) – Maxine Banner ദ റെയിൻബോ ജാക്കറ്റ് (1954) – Mrs. Tyler ഡിപ്ലോമാറ്റിക് പാസ്പോർട്ട് (1954) – Marcelle ബ്രേക്ക്എവേ (1955) – Paula Grant/Paula Jackson ദ ഗ്ലാസ് കേജ് (1955) – Jenny Pelham Suspended Alibi (1957) – Lynn Pearson You Pay Your Money (1957) – Susie Westlake അക്കൌണ്ട് റേന്റേർഡ് (1957) – Sarah Hayward ആഫ്രിക്കൻ പട്രോൾ (TV, 1958-1959) – Pat Murray എ നൈറ്റ് ടു റിമമ്പർ (1958) – Liz Lucas ഡേഞ്ചർ ലിസ്റ്റ് (short, 1959) – Gillian Freeman ദ സ്ക്വയർ പെഗ് (1959) – Leslie Cartland എ മാറ്റർ ഓഫ് ഹു (1961) – Sister Bryan സെറെന (1962) – Ann Rogers The Saint (TV series) (1962) – Pauline Stone ദ അവഞ്ചേർസ് (TV series, 1962–1964) – Cathy Gale ജാസൺ ആന്റ് ദ അർഗോനൌട്സ് (1963) – Hera ഗോൾഡ്ഫിംഗർ (1964) – Pussy Galore ദ സീക്രട്ട് ഓഫ് മൈ സക്സസ് (1965) – Baroness Lily von Luckenberg Moment to Moment (1965) – Daphne Field ലൈഫ് അറ്റ് ദ ടോപ്പ് (1965) – Norah Huxley ഷലാക്കോ (1968) – Lady Julia Daggett എ ട്വിസ്റ്റ് ഓഫ് സാന്റ് (1968) – Julie Chambois Kampf um Rom I (1968) – Amalaswintha Kampf um Rom II (1969) – Amalaswintha Twinky , also known as Lola (1969) – Mummy ദ വിർജിൻ ആന്റ് ദ ജിപ്സി (1970) – Mrs. Fawcett ഫ്രൈറ്റ് (1971) – Helen സംതിംഗ് ബിഗ് (1971) – Mary Anna Morgan Boney: Boney In Venom House (TV, 1972) – Mary Answorth Columbo: Dagger of the Mind (TV, 1972) – Lillian Stanhope ടു ദ ഡെവിൾ എ ഡോട്ടർ (1976) – Anna Fountain റാഗ്ടൈം സമ്മർ (1977) – Mrs. Boswell ദ ക്യാറ്റ് ആന്റ് ദ കാനറി (1978) – Susan Sillsby ഓർഫിയസ് ഇൻ ദ അണ്ടർവേൾഡ് (BBC TV, 1983) – Juno /Empress Eugénie ദ ഫസ്റ്റ് ഒളിമ്പിക്സ്: ഏതൻസ് 1896 (TV, 1984) – Ursula Schumann മെന്റർ ഓൺ ദ ഓറിയന്റ് എക്സ്പ്രസ് (TV, 1985) – Helen Speeder Doctor Who (1986) Terror of the Vervoids – Professor Lasky ദ അപ്പർ ഹാൻഡ് (TV series, 1990–1996) – Laura West ടേൽ ഓഫ് ദ മമ്മി (1998) – Captain Shea ടു വാക്ക് വിത് ലയൺസ് (1999) – Joy Adamson ബ്രിഡ്ജറ്റ് ജോൺസ് ഡയറി (2001) – Penny Husbands-Bosworth ന്യൂ ട്രിക്സ് (2005) – Kitty Campbell സമ്മർ സോൾസ്റ്റൈസ് (2005) – Countess Lucinda Reeves ഹോട്ടൽ ബാബിലോൺ (2009) – Constance Evergreen റീയുണൈറ്റിംഗ് ദ റൂബിൻസ് (2010) – Gran Rubin ഐ, അന്ന (2012) – Joan കോക്നീസ് vs സോംബീസ് (2012) – Peggy കാഷ്വാൽറ്റി (2013) – Agatha Kirkpatrick ബൈ എനി മീൻസ് (2013) – Celia Butler യു, മി തെം (2015) – Rose Walker അവലംബം ↑ Ancestry.com.
England Wales, Birth Index: 1916–2005 [database on-line].
Original data: General Register Office.
England and Wales Civil Registration Indexes.
London, England: General Register Office.
↑ ↑ ↑ Aaker, Everett (2006).
Encyclopedia of Early Television Crime Fighters .
McFarland Company, Inc. ISBN 978-0-7864-6409-8 .
P. 58.
↑ ↑ https://www.nytimes.com/2020/04/06/movies/honor-blackman-dead.html ↑ ↑ ↑ Wearing, J. P. The London Stage 1940-1949: A Calendar of Productions, Performers, and Personnel , Rowman Littlefield, 2014, p. 342 ↑ Interview, Saga Magazine, October 2009 ↑ ↑ ↑ Alan Huffman: Islesboro, Maine Retrieved 26 April 2017.
ഓതറ ഇംഗ്ലീഷ് വിലാസം https://ml.wikipedia.org/wiki/Othera
9°20′0″N 76°37′0″E ﻿ / ﻿ 9.33333°N 76.61667°E ﻿ / 9.33333; 76.61667 ഇന്ത്യയിൽ കേരള സംസ്ഥാനത്തിലെ പത്തനംതിട്ട ജില്ലയിൽ തിരുവല്ല നഗരത്തിനടുത്തുള്ള ഒരു കൊച്ചു ഗ്രാമമാണ്‌ ഓതറ.
ഈ ഗ്രാമം അതിന്റെ സാംസ്‌കാരിക പൈതൃകത്തിനു  പ്രശസ്തമാണ്.
ഓതറ പുതുകുളങ്ങര ദേവി ക്ഷേത്രത്തിലെ പടയണി ഉത്സവം വളരെ പ്രസിദ്ധമാണ് .
ഓതറ കര രണ്ടായി തിരിച്ചിരിക്കുന്നു, കിഴക്കും പടിഞ്ഞാറും.
എം.സി. റോഡിൽ കല്ലിശേര്രിയിൽ നിന്നും 4 കിലോമീറ്റർ ഉള്ളിലോട്ടും .
കുറ്റൂർ,കുമ്പനാട് എന്നീ സ്ഥലങ്ങളും വളരെഅടുത്താണ് പ്രധാനാരാധനാലയങ്ങൾ പുതുക്കുളങ്ങര ദേവി ക്ഷേത്രം
ഇവിടുത്തെ ഒരു പ്രധാന ക്ഷേത്രമാണ് പുതുക്കുളങ്ങര ദേവീക്ഷേത്രം.
തിരുവാമനപുരം ക്ഷേത്രം
നൂറ്റാണ്ടുകൾ പഴക്കമുള്ള ഈ  മഹാ വിഷ്ണു ക്ഷേത്രം മണ്മറഞ്ഞു പോയിരുന്നു.1998 - 1999ൽ ആണ് ഈ ക്ഷേത്രം പ്രശ്നപരിഹാരതിളുടെ കണ്ടെടുകുകയും അതിന്റെ പുനർ നിർമ്മാണം ആരംഭികുകയും ചെയ്തത് .
തിരുവമാനപുരം പാലത്തിന്റെ അടിയിൽ ഇപ്പോഴും ആ ക്ഷേത്രത്തിന്റെ  സ്വർണ്ണ കൊടിമരം ഉണ്ട്  എന്ന് വിശ്വസിക്കപ്പെടുന്നു.
ഇതും കാണുക Thiruvalla Kuttoor Kumbanad Chengannur
കുമരംകരി ഇംഗ്ലീഷ് വിലാസം https://ml.wikipedia.org/wiki/Kumaramkari
കുമരംകരി അല്ലെങ്കിൽ കുമരങ്കരി ആലപ്പുഴ ജില്ലയിലെ ഒരു ഗ്രാമമാണ്.
ഇത്, വെളിയനാട് ഗ്രാമ പഞ്ചായത്തിന്റെ നാലാം വാർഡ് ആകുന്നു.
ഈ പ്രദേശം കുട്ടനാടിന്റെ ഭാഗമാണ് സമുദ്രനിരപ്പിൽനിന്നും താഴ്ന്ന പ്രദേശമാണ്.
സദാ വെള്ളം കെട്ടിക്കിടക്കുന്ന പ്രദേശം.
നെൽക്കൃഷിയാണ് പ്രധാന കൃഷി .
മത്സ്യ ബന്ധനം , വിനോദസഞ്ചാരം എന്നിവയുമുണ്ട്.
തലങ്ങും വിലങ്ങും കനാലുകൾ ഉള്ളതിനാൽ ഉൾനാടൻ ജലഗതാഗതത്തിനു പറ്റിയ സ്ഥലമായിരുന്നു.
എന്നാൽ അടുത്തകാലത്തുവന്ന റോഡുകളും കരഗതാഗതസൗകര്യങ്ങളും കനാലുകളിൽ പലതിന്റെയും പ്രാധാന്യം കുറച്ചു.
പല കനാലുകളിലൂടെയും മുമ്പു ജലഗതാഗത വകുപ്പിന്റെ ബോട്ടുസർവ്വീസുകൾ കാവാലം , ലിസിയോ , ആലപ്പുഴ , നാരകത്തറ , പുളിങ്കുന്ന് , കിടങ്ങറ , ചങ്ങനാശ്ശേരി തുടങ്ങിയ സ്ഥലങ്ങളിലേയ്ക്കു ഉണ്ടായിരുന്നു.
ഇന്ന് ഈ കനാലുകൾക്കു കുറുകെ ഉയരം കുറഞ്ഞ പാലങ്ങൾ വന്നതും കരയാത്രയ്ക്കു സുഗമമായ റോഡുകൾ എല്ലാ സ്ഥലങ്ങളുമായി ബന്ധിപ്പിച്ചതും കാരണം കനാലുകളുടെയും ബോട്ടുസർവ്വീസുകളുടെയും കെട്ടുവള്ളങ്ങളുടെയും പ്രാധാന്യം കുറഞ്ഞിരിക്കുകയാണ്.
ജനപ്പെരുപ്പവും വെള്ളം സുഗമമായി ഒഴുകിപ്പോകാനുള്ള തടസ്സവും മലിനീകരണസാദ്ധ്യത കൂട്ടിയിരിക്കുകയാണ്.
മിക്കയിടത്തും പായൽ മൂടിയിട്ടുണ്ട്.
കുമരംകരിയിൽ രണ്ടു വലിയ പാലങ്ങൾ ഉണ്ട്.
അനേകം ചെറു പാലങ്ങളുമുണ്ട്. 'ആമേൻ' എന്ന സിനിമയിലെ കുമരംകരിപള്ളി ഈ കുമരംകരിയല്ല പ്രധാന സ്ഥാപനങ്ങൾ
കമരംകരി അമ്പലം വളരെ പുരാതനമാണ്.
കുമരംകരി കത്തോലിക്കപള്ളി ബോട്ടുജട്ടിക്കടുത്ത് സ്ഥിതിചെയ്യുന്നു.
കുമരംകരി സർവ്വീസ് സഹകരണ ബാങ്ക്, ബ്ലോക്ക് ഓഫീസ്, പോസ്റ്റ് ഓഫീസ്, ഫെഡറൽ ബാങ്ക്, കുമരംകരി ശാഖ പ്രധാന റോഡുകൾ
ചങ്ങനാശേരിയിൽനിന്നും കുമരംകരിയിലേയ്ക്ക് കാവാലം , കൃഷ്ണപുരം തുടങ്ങിയ സ്ഥലങ്ങളിലേയ്ക്കു പോകാവുന്ന റോഡുണ്ട്.
ഇതുവഴി കെ. എസ്. ആർ. ടി. സി. ബസ്സുകൾ ലഭ്യമാണ്.
കുമരകം പക്ഷിസങ്കേതം ഇംഗ്ലീഷ് വിലാസം https://ml.wikipedia.org/wiki/Kumarakom_Bird_Sanctuary
കുമരകം പക്ഷിസങ്കേതം കേരളത്തിലെ കോട്ടയം ജില്ലയിലെ കുമരകത്ത് സ്ഥിതി ചെയ്യുന്നന്നു.
വേമ്പനാട് കായലിന്റെ തീരത്തായി നിലകൊള്ളുന്ന ഇത് വേമ്പനാട് പക്ഷിസങ്കേതം എന്ന പേരിലും അറിയപ്പെടുന്നു.
1847-ൽ ആൽഫ്രഡ് ജോർജ് ബേക്കർ ആണ് ഒരു റബ്ബർ തോട്ടത്തിൽ ഈ പക്ഷിസങ്കേതം സ്ഥാപിച്ചത്.
അക്കാലത്ത് ബേക്കർ എസ്റ്റേറ്റ് എന്നായിരുന്നു ഇത് അറിയപ്പെട്ടിരുന്നത്.
5.7 ചതുരശ്ര കിലോമീറ്ററാണ് ഇതിന്റെ വിസ്തൃതി.
കുമരകത്തുള്ള ഒരു ജലാശയത്തിൽ നിന്നുള്ള ദൃശ്യം.
Kumarakom Bird Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുമരംപുത്തൂർ സീതിക്കോയ തങ്ങൾ
സ്വാതന്ത്ര്യ സമര സേനാനിയും മലബാർ സമരത്തിൽ പങ്കെടുത്തിട്ടുള്ള ഖിലാഫത്ത് നേതാവായിരുന്നു കുമരംപുത്തൂർ സീതിക്കോയ തങ്ങൾ .
കുമരംപുത്തൂർ പള്ളിക്കുന്നിലാണ് ജനനം.
വാരിയംകുന്നത്ത് കുഞ്ഞഹമ്മദ് ഹാജി , ആലി മുസ്‌ലിയാർ , ചെമ്പ്രശ്ശേരി തങ്ങൾ ,  മോഴിക്കുന്നത്ത് ബ്രഹ്മദത്തൻ നമ്പൂതിരിപ്പാട്, എം പി നാരായണ മേനോൻ തുടങ്ങിയവർക്കൊപ്പം സീതിക്കോയ തങ്ങൾ ബ്രിട്ടീഷുകാർക്കെതിരെ പോരാടിയിട്ടുണ്ട്.
മലബാർ സമരത്തെ തുടർന്ന് നിലവിൽ വന്ന സമാന്തര ഭരണകൂടത്തിൽ വള്ളുവനാട് ഗവർണർ ആയിരുന്നു സീതിക്കോയ തങ്ങൾ.
ഖിലാഫത്ത് പ്രസ്ഥാനത്തിന്റെ രൂപീകരണം മുതൽക്ക് തന്നെ നേതൃപരമായ പങ്ക് നിർവ്വഹിച്ചു.
1921 ഡിസംബർ 20ന് ചെ​​മ്പ്രശ്ശേരി ഇമ്പിച്ചിക്കോയ തങ്ങളും കുമരംപുത്തൂർ സീതിക്കോയ തങ്ങളും ബ്രിട്ടീഷുകാർക്ക്​​ കീഴടങ്ങി.
സീതിക്കോയ തങ്ങളെ ബ്രിട്ടീഷുകാർ  1922 ജനുവരി 9 ന് വെടിവെച്ച് കൊന്നുവെന്നും, മൃതദേഹം കാളപ്പാടൻ അലി അധികാരിയുടെ നേതൃത്വത്തിൽ പെട്രോളൊഴിച്ച് കത്തിച്ചു എന്നുമാണ് ചരിത്രം.
ജീവചരിത്ര പുസ്തകം
എഴുത്തുകാരനും മലബാർ മുസ്ലിം ചരിത്ര ഗവേഷകനുമായ നസറുദ്ധീൻ മണ്ണാർക്കാട് എഴുതി 2022 ൽ പുറത്തിറങ്ങിയ തങ്ങളുടെ ജീവചരിത്രമാണ് കുമരം പുത്തൂർ സീതിക്കോയ തങ്ങളും പാലക്കാടൻ പോരാളികളും .
കുമരംപുത്തൂർ പഞ്ചായത്ത് ഓഫീസ് കവാടത്തിന് സീതിക്കോയ തങ്ങളുടെ പേര് നൽകാൻ 2021 ൽ പഞ്ചായത്ത് ഭരണ സമിതി യോഗം തീരുമാനിച്ചു.
കുമരകോട്ടം ക്ഷേത്രം
തമിഴ് നാട്ടിലെ കാഞ്ചീപുരം ജില്ലയിലെ പ്രധാനക്ഷേത്രങ്ങളിലൊന്നായ കാമാക്ഷി ക്ഷേത്രത്തിനു പടിഞ്ഞാറായി സ്ഥിതിചെയ്യുന്ന ക്ഷേത്രമാണ് കുമരകോട്ടം ക്ഷേത്രം .
മുരുകൻ ആണ് ഈ ക്ഷേത്രത്തിലെ പ്രധാന ആരാധനമൂർത്തി.
അവലംബം Kumarakottam Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുമരകം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kumarakom_Gramapanchayat കുമരകം ഗ്രാമപഞ്ചായത്ത് കാര്യാലയം
കോട്ടയം ജില്ലയിലെ കോട്ടയം താലൂക്കിൽ പള്ളം ബ്ളോക്കിൽ കുമരകം വില്ലേജ് ഉൾപ്പെടുന്ന ഗ്രാമപഞ്ചായത്താണ് 51.67 ചതുരശ്ര കിലോമീറ്റർ വിസ്തീർണ്ണമുള്ള കുമരകം ഗ്രാമപഞ്ചായത്ത് .
അതിരുകൾ കുമരകം പോസ്റ്റ് ബോക്സ് തെക്ക്‌ - ആലപ്പുഴ ജില്ലയിലെ കൈനകരി , കാവാലം പഞ്ചായത്തുകൾ വടക്ക് - അയ്മനം പഞ്ചായത്ത്, ആലപ്പുഴ ജില്ലയിലെ മുഹമ്മ പഞ്ചായത്ത് എന്നിവ കിഴക്ക് - തിരുവാർപ്പ് , അയ്മനം പഞ്ചായത്തുകൾ പടിഞ്ഞാറ് - ആലപ്പുഴ ജില്ലയിലെ മുഹമ്മ, മണ്ണഞ്ചരി പഞ്ചായത്തുകൾ വാർഡുകൾ
കുമരകം ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് കവണാറ്റിൻകര സി.എസ്.ഐ പള്ളി മങ്കുഴി വടക്കുംകര കൊല്ലകേരി ഇടവട്ടം തെക്കുംകര അട്ടിപ്പീടിക നസ്രേത്ത് ബസാർ മേലേക്കര മാർക്കറ്റ് എസ്.ബി.ടി അമ്മങ്കരി ശ്രീകുമാരമംഗലം ചെപ്പന്നുക്കരി സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് പള്ളം വിസ്തീര്ണ്ണം 51.67 ചതുരശ്ര കിലോമീറ്റർ ജനസംഖ്യ 22,232 പുരുഷന്മാർ 11,022 സ്ത്രീകൾ 11,210 ജനസാന്ദ്രത 430 സ്ത്രീ : പുരുഷ അനുപാതം 1017 സാക്ഷരത 96% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kumarakompanchayat Archived 2016-03-11 at the Wayback Machine .
കുമരകം ബോട്ടപകടം ഇംഗ്ലീഷ് വിലാസം https://ml.wikipedia.org/wiki/Kumarakom_boat_tragedy
2002 ജൂലൈ 27-ന്  രാവിലെ 6.10ന് വേമ്പനാട്ട് കായലിൽ കുമരകത്തിന് സമീപം 29 പേരുടെ മരണത്തിനിടയാക്കിയ ബോട്ടപകടമാണ് കുമരകം ബോട്ടപകടം എന്ന് അറിയപ്പെടുന്നത്.
മുഹമ്മയിൽ നിന്ന് രാവിലെ 5.45-ന്‌ നിറയെ യാത്രക്കാരുമായി കുമരകത്തേക്കു പോയ സംസ്ഥാന ജലഗതാഗത വകുപ്പിന്റെ എ 53 നമ്പർ ബോട്ടാണ് അപകടത്തിൽപെട്ടത്.
കുമരകം ജെട്ടിയിൽ എത്തുന്നതിന്‌ ഒരു കിലോമീറ്റർ ബാക്കി നിൽക്കേയാണ് അപകടം സംഭവിച്ചത്.
പി.എസ്‌.
സി. ലാസ്റ്റ് ഗ്രേഡ്‌ സർവന്റ്‌ പരീക്ഷ എഴുതാൻ കോട്ടയത്തേക്കു പോയ മുഹമ്മ, കായിപ്പുറം, പുത്തനങ്ങാടി പ്രദേശങ്ങളിലെ ഉദ്യോഗാർഥികളായിരുന്നു ബോട്ടിലുണ്ടായിരുന്നവരിൽ ഏറെയും.
സ്ഥിരംയാത്രക്കാരായ കൂലിപ്പണിക്കാരും മത്സ്യവിൽപ്പനക്കാരും ബോട്ടിലുണ്ടായിരുന്നു.
എണ്ണത്തിൽ കൂടുതൽ ആളെ കയറ്റിയ ബോട്ട് കായലിലെ മണൽത്തിട്ടയിൽ ഇടിച്ചാണ് അപകടമുണ്ടായതെന്ന് കരുതപ്പെടുന്നു.
മരണമടഞ്ഞവരിൽ 15 സ്ത്രീകളും 9 മാസം പ്രായമുള്ള ഒരു ശിശുവും ഉൾപ്പെട്ടിരുന്നു.
അപകടത്തെക്കുറിച്ച് അന്വേഷിക്കുവാൻ നിയോഗിക്കപ്പെട്ടിരുന്ന ജസ്റ്റിസ് നാരായണക്കുറുപ്പ് കമ്മീഷൻ മരണമടഞ്ഞവരുടെ ആശ്രിതർക്കായി 91.6 ലക്ഷം രൂപ ധനസഹായം നിർദ്ദേശിച്ചിരുന്നു.
എന്നാൽ, ഒരുലക്ഷം രൂപ വീതമാണ് ഇതുവരെ നൽകപ്പെട്ടത്.
നഷ്ടപരിഹാരത്തുക വിതരണം സംബന്ധിച്ചും അപകടകാരണം സംബന്ധിച്ചും കേസുകൾ ഇപ്പോഴും തുടരുന്നു.
അപകടത്തിനു കാരണമായ ബോട്ട് രണ്ടു കൊല്ലം മുൻപ് ജലഗതാഗത വകുപ്പ് ലേലം ചെയ്തു.
ഓടയിൽ നിന്ന് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Odayil_Ninnu_(Malayalam_Film)
1965-ൽ സത്യൻ നായകനായി പുറത്തിറങ്ങിയ മലയാളചലച്ചിത്രമാണ് ഓടയിൽ നിന്ന് .
കേരളത്തിലെ പ്രശസ്തനായ നോവലിസ്റ്റും ചെറുകഥാകൃത്തും നാടകകൃത്തും തൊഴിലാളി പ്രസ്ഥാന പ്രവർത്തകനുമായിരുന്നു പി. കേശവദേവിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരമാണിത്.
കെ എസ് സേതുമാധവൻ ഈ നോവലിന്റെ തമിഴ് പതിപ്പ് വായിച്ചാണ് കഥയിൽ ആകൃഷ്ടനായതും സിനിമ ചെയ്യണമെന്നുറച്ചതും.
അഭിനേതാക്കൾ സത്യൻ - പപ്പു കെ ആർ വിജയ - ലക്ഷ്മി കവിയൂർ പൊന്നമ്മ - കല്യാണി പ്രേംനസീർ - ഗോപി തിക്കുറിശ്ശി സുകുമാരൻ നായർ - ചായക്കടക്കാരൻ എസ്.പി പിള്ള - റിക്ഷാ തൊഴിലാളി അടൂർ ഭാസി - പലിശ വിഴുങ്ങി വേലു മൊതലാളി ഗാനങ്ങൾ രചന- വയലാർ സംഗീതം- ദേവരാജൻ അമ്പലക്കുളങ്ങര - പി ലീല അമ്മേ അമ്മേ നമ്മുടെ -രേണുക കാറ്റിൽ ഇളം കാറ്റിൽ- പി സുശീല മാനത്തും ദൈവമില്ല - എ എം രാജ മുറ്റത്തെ മുല്ലയിൽ -എസ് ജാനകി മുറ്റത്തെ മുല്ലയിൽ (ശോകം)-സുശീല ഓ റിക്ഷാവാലാ- മെഹബൂബ് വണ്ടിക്കാരാ- യേശുദാസ് അവലംബം
യുറ്റ്യൂബിൽ ചലച്ചിത്രം കാണാം ഓടയിൽ നിന്ന്
ഓട് (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Bronze
ഓട് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
വെങ്കലം എന്ന ലോഹസങ്കരം.
മേച്ചിലോട് - പുര മേയുന്ന ഓട്.
തറയോട് - തറയിൽ പതിക്കുന്ന ഓട് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഓട്ടം ഐവി (ഓഗറ്റ കെൻസാൻ) ഇംഗ്ലീഷ് വിലാസം https://ml.wikipedia.org/wiki/Autumn_Ivy_(Ogata_Kenzan)
ജാപ്പനീസ് ചിത്രകാരൻ ഒഗറ്റ കെൻസാൻ വരച്ച എഡോ കാലഘട്ടത്തിലെ ഒരു ചിത്രമാണ് ഓട്ടം ഐവി (jp: 蔦 紅葉).
മഷി, വർണ്ണങ്ങൾ, സ്വർണ്ണം എന്നിവ ഉപയോഗിച്ച് കടലാസിൽ വരച്ചു പൂർത്തിയാക്കിയ ഈ ചിത്രം ശരത്കാലത്തിലെ ഐവിയെ ചിത്രീകരിക്കുന്നു.
ഒരു ജാപ്പനീസ് യൂട്ട മോണോഗാറ്റാരി, അല്ലെങ്കിൽ ഹിയാൻ കാലഘട്ടം മുതലുള്ള വാക കവിതകളുടെയും അനുബന്ധ വിവരണങ്ങളുടെയും ശേഖരമായ ദി ടെയിൽസ് ഓഫ് ഐസിലെ ഒരു സംഭവം ചിത്രത്തിൽ അനുസ്മരിപ്പിക്കുന്നു.
ഈ കഥയുടെ നായകൻ ഉത്സു പർവതത്തിലേക്കുള്ള പാതയിൽ അൽപായുസുള്ള ഒരു സന്യാസിയെ കണ്ടുമുട്ടുന്നു.
ഓടമരം ഇംഗ്ലീഷ് വിലാസം https://ml.wikipedia.org/wiki/Balanites_Roxburghii
ഒരു നിത്യ ഹരിത മരമാണ് ഓടമരം .
( ശാസ്ത്രീയനാമം : Balanites roxburghii ) വരണ്ട പ്രദേശങ്ങളിലാണ് ഈ മരങ്ങൾ കൂടുതലായി കണ്ടുവരുന്നത്.
കേരളത്തിൽ മറയൂർ വനങ്ങളിൽ കാണുന്നു.
ചെറിയ മരമാണ്.
ഇവയുടെ വിത്തിൽ നിന്നും എടുക്കുന്ന എണ്ണയ്ക്ക് ഔഷധമൂല്യമുണ്ട്.
മൂത്രവർദ്ധകഗുണങ്ങൾ ഉള്ള തായി കണ്ടിട്ടുണ്ട്.
ഗുണം		:സ്നിഗ്ധം
കായ്, എണ്ണ, ഇല
അവലംബം ഔഷധ സസ്യങ്ങൾ-2 -ഡോ.
എസ്. നേശമണി, കേരള ഭാഷാ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ http://www.worldagroforestry.org/sea/products/afdbases/af/asp/SpeciesInfo.asp?
SpID=279%5Bപ്രവർത്തിക്കാത്ത+കണ്ണി%5D
ഓടയം പറമ്പിൽ ഭദ്രകാളി ക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ഡിസംബർ മുതൽ തുടരുന്നു.
വർക്കലയിലുള്ള അഞ്ചുമുക്കിൽ ഓടയം എന്ന സ്ഥലത്ത് സ്ഥിതി ചെയ്യുന്ന ഒരു ക്ഷേത്രമാണ് ഓടയം പറമ്പിൽ ഭദ്രകാളി ക്ഷേത്രം .
തിരുവനന്തപുരം ജില്ലയിലെ ചിറയിങ്കീഴു താലൂക്കിൽ ഓടയം  ഗ്രാമപഞ്ചായത്തിലെ ഭൗതികസൗകര്യങ്ങൾ
അഞ്ച് ഏക്കർ ഭൂമിയിലാണ് ക്ഷേത്രം  സ്ഥിതി ചെയ്യുന്നത്.
പ്രവർത്തനങ്ങൾ ചിത്രശാല മുൻ സാരഥികൾ
NH 47 ൽ കല്ലമ്പലം നഗരത്തിൽ നിന്നും 5 കി.
മി. ദൂരത്തായി വർക്കല ഇടവ റോഡിൽ അഞ്ചു മുക്കിൽ ഓടയം എന്ന സ്ഥലത്ത് സ്ഥിതിചെയ്യുന്നു.
തിരുവനന്തപുരം വിമാനത്താവളത്തിൽ നിന്ന്  55 കി.
മി. ദൂരമുണ്ട് ക്ഷേത്രത്തിലേക്ക്.
പുറത്തേയ്ക്കുള്ള കണ്ണികൽ ഓടയം പറമ്പിൽ ഭദ്രകാളി ക്ഷേത്രം
ഓട് ലോട്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഓഹരികളുടെ എണ്ണം മാർക്കറ്റ് ലോട്ടിനെക്കാൾ കുറയുപോളാണ് ഓട് ലോട്ട് എന്ന് പറയുന്നത്.
നിർദ്ദിഷ്ഠ trading lot- നേ ക്കാൾ വ്യത്യാസംവരുന്ന ഏതൊരുലോട്ടും ഓട് ലോട്ടാണ്.
സാധാരണയായി ബോണസ് ഓഹരികളും അവകാശ  ഓഹരികളും ഇഷ്യൂ ചെയ്യുപോളാണ് odd lot ഉണ്ടാകുന്നത്.
ഓടനാവട്ടം ഇംഗ്ലീഷ് വിലാസം https://ml.wikipedia.org/wiki/Odanavattam
ഇന്ത്യയിലെ കേരളത്തിലെ കൊല്ലം ജില്ലയിലെ ഒരു ഗ്രാമമാണ് ഓടനാവട്ടം.
കൊല്ലം പട്ടണത്തിൽ നിന്ന് 22 കിലോമീറ്റർ കിഴക്കായി സ്ഥിതി ചെയ്യുന്ന ഈ ഗ്രാമം വെളിയം പഞ്ചായത്തിന്റെ ഭരണത്തിൻ കീഴിലാണ്.
കഥകളിയുടെ ജന്മസ്ഥലമായ ഇടയ്ക്കിടത്തിനും കൊട്ടാരക്കരയ്ക്കും സമീപമാണ് ഓടാനാവട്ടം.
പട്ടണത്തിൽ ഒരു ഗവൺമെന്റ് സീനിയർ സെക്കൻഡറി സ്കൂളും  ഓടനാവട്ടത്തിൽ നിരവധി സ്വകാര്യ അപ്പർ പ്രൈമറി സ്കൂളുകളും കാണപ്പെടുന്നു.
K.R.G.P.M സ്കൂൾ ഇവിടെ സ്ഥിതിചെയ്യുന്നു.
കഥകളിയുടെ ജന്മസ്ഥലമായ ഇടയ്ക്കിടത്തിനും കൊട്ടാരക്കരയ്ക്കും സമീപമാണ് ഓടനാവട്ടം.
As of 2001 ഇന്ത്യയിലെ സെൻസസ് പ്രകാരം ഓടനാവട്ടത്തിൽ 15419 ജനസംഖ്യയുണ്ട്.
ഇതിൽ  7454 പുരുഷന്മാരും 7965 സ്ത്രീകളുമാണ്.
മാവേലിക്കര ലോക്സഭാ മണ്ഡലത്തിന്റെ ഭാഗമാണ് ഓടനാവട്ടം.
ഓടാമ്പൽ
വാതിലുകൾ പൂട്ടിയടക്കുന്നതിനായുള്ള മരം കൊണ്ടുള്ള ലളിതമായ  താഴ് സംവിധാനം.
രണ്ട് കതകു പാളികളെയും പരസ്പരം ബന്ധിക്കുന്നു.
ഏഷ്യയിലെ നീളം കൂടിയ നദികൾ ഇംഗ്ലീഷ് വിലാസം https://ml.wikipedia.org/wiki/List_of_the_longest_Asian_rivers
നീളത്തിൽ 1600 കിലോമീറ്ററിൽ (1000 മൈൽ) കൂടുതലുള്ള 32 ഏഷ്യൻ നദികളുടെ പട്ടികയാണിത്.